
Újdonságok a jogos védelmi helyzet szabályozásában, valamint a megelőző védelmi berendezések a társadalomra veszélyesség tükrében

Mint ahogy a címből is kitűnik, témaválasztásom középpontjába a büntetőjogászi és társadalmi érdeklődés oldaláról egyaránt népszerű, a gyakorlatban legtöbbször hivatkozott büntetendőséget kizáró ok került.
Rövid történeti visszatekintést követően olyan központi fogalmak, „gócpontok” tisztázására vállalkozik a dolgozat, melyek számos jogirodalmi és kodifikációs viták tárgyát képezték az elmúlt évek során és nehezítik meg az említett jogintézményről szóló eszmecséreket még ma is.
Taglalásra kerülnek az új Btk. éles változást hozó rendelkezései, melyek már jóval érkezésük előtt nagy hírnévre tettek szert, okkal. Megfogalmazódnak részemről olyan gondolatok (elhelyezve a jogirodalmi érvek és ellenérvek rendszerében), melyek reakcióként szolgálnak az új szabályozást ért kritikák kapcsán, illetve megoldási alternatívát kínálnak az egymásnak feszülő szélsőségek sűrűjében.
A munka jelentős része a megelőző védelmi berendezések helyzetével kíván foglalkozni és bár megjelenésűk óta már eltelt 3 év, kérdések azonban itt is maradtak bőven melyekre megkísérlek választ adni. Az új törvény meghozatala szintén hozz újdonságokat ebben a témakörben is. A tárgykör megválasztásánál jelentős szerepet játszott az eszközök elterjedése, mely ugyan egyfajta arányban áll a bűncselekmények elszaporodásával, a szabályzásuk fiatal korára tekintettel azonban könnyen elképzelhető hogy a közeljövőben nagyobbat fog lépni. Emelet a jogintézmény és a mögötte értendő tartalom megítélése sem egységes. A különböző jogirodalmi kritikák, álláspontok és érvelések rendszerezésével, fogalmi tisztázások, megoldási javaslatok megtételével törekszem a tisztább látást elősegíteni a témakörben.
Bár mint említettem, bizonyos alapellentétek szintén jelen vannak munkámban, az új Btk. szabályozás feldolgozásának szeretném kihasználni azt a szűk előnyét, hogy frissességéből adódóan eddig még nem sokan tehették meg, továbbá a belőle kiragadott téma mindenképp izgalmasnak tekinthető. Régi és új kérdőjelek tehát egymásba fűzve adják az alapvonalat, melynek mentén elérkezve a záró gondolatokhoz összegezve láthatóak lesznek a  dolgozat által elérni kívánt célok és eredmények.



